'Stropers' vas danksy oplettende toeriste | Maroela Media
"Besoekers aan die Krugerwildtuin, naby die Phalaborwa-hek, het die wildbewaarders by die hek in kennis gestel van twee verdagtes wat die pad te voet oorgesteek het," het kol. Ronel Otto, woordvoerder van die polisie, Sondag in 'n verklaring gesê. "'n Helikopter en die polisie is ontbied."
Wildbewaarders het die spore in die bos gevolg en die verdagtes in digte bosse gevind. "Hulle het beslag gelê op 'n 458 jaggeweer, ammunisie, 'n mes, twee selfone en vier renosterhorings. Twee van die horings was relatief vars en die ander twee was al oud," het Otto bygevoeg.
Wildbewaarders is nog op soek na die plek waar die renosters gestroop is.
Die verdagtes sal na verwagting Dinsdag in die Phalaborwa-landdroshof verskyn.
Goeie werk. Mens kyk nou se dae nie net na diere maar ook na gediertes. Sal graag hul oorsprong van land wil weet.
Voer hulle vir die leeus!!
Wonderlik!!!!! Mag dit meer gebeur en ja, voer hulle vir die leeus!!!!!
NEE!! julle kan hulle nie vir die leeus voer nie – netnou moet die arme leeu van kant gemaak word anyway sal die leeu 'n slegte spysvertering opdoen shame – skiet die gemors!!!!!!